
TRADIȚII ŞI PERMANENTE DACO-ROMANE ÎN SISTEMUL DE AŞEZĂRI UMANE 
ROMANESC 


Radu Săgeată, Marcela Săgeată 


Traditions et permanences daco-romains dans le système d'établissements humains de la Roumanie. À de 
rares exceptions près (Sarmizegetusa romaine, Aquae en Dacie inférieure), les vestiges archéologiques prouvent que 
presque tous les bourgs et les villes de la Dacie romaine sont greffés sur d'anciens établissements daces. Alors que 
les noms des autochtones relevés sur les inscriptions de cette province peuvent se confondre avec ceux des 
éléments thraces venus comme colons du sud de Danube, la céramique offre le témoignage formel de la continuité 
de vie en ces régions. Cette permanence est seule à pouvoir expliquer la masse de toponymes daciques conservés 
dans les villes, les bourgs et les villages de la Dacie romaine. En effet, les Romains n'ont introduit de nouvelles 
appellations que dans le cas des villes fondées officiellement: Ulpia Traiana Dacica et Romula. Et encore, le souvenir 
de la capitale du royaume dace imposa à la colonie de la vallée de Hatzeg le topique de Sarmizégéthusa, de même 
qu'il est certain que dans le cas de Romula, du moins au Il? siècle de n.è., on employait parallélement l’ancien nom 
géto-dace de la localité, qui était Malva. La ou les empereurs ont colonisé dans les campagnes de puissants groupes 
de nationes, l’on y retrouve quelque noms nationaux de vici (Ad Pannonios, vicus Pirustarum, kastellum Baridustarum 
etc.). Il y a aussi des toponymes qui semblent représenter des traductions directes de la langue parlée par les Géto- 
Daces (Augustia, Aquae, Caput Bubali, Pons Aluti, Pons Vetus, Petrae etc.). Enfin, d’autres noms se sont imposés à 
la longue par la fonction de la localité respective, militaire (Castra Traiana, Castra Nova, Praetorium) ou économique 
(Centum Putei, Pons Augusti, Salinae). Pour ce qui est des toponymes ruraux, les inscriptions sont muettes. 
Ptolémée (vers 120-150) a enregistré des établissements tribaux ou économique de quelque importance à une date 
antérieure à la pénétration des Romains en Dacie. Mais les chiffres indiqués par des coordonnées géographiques de 
Ptolémée sont sans utilité pour la précision de l'emplacement de ces localités. Tout aussi rares sont les données 
récoltées dans la compilation cartographique ultérieure du géographe Ravennant (VII° siècle de n.è.). Les seules 
indications qui comptent à ce propos restent donc celles fournies par la Tabula Peutingeriana (III° siècle de n.è.), qui, 
en dépit de quelques erreurs portant sur les chiffres routiers, assure cependant la localisation de plusieurs stationes 
et mansiones des voies impériales qui sillonnaient la province. Malheureusement, en dehors de ces grandes routes 
d'accès, nous voguons du point de vue géographique en pleine obscurité et qui plus est, il y a bien peu de chances 
que les futures découvertes épigraphiques puissent d’autres noms de bourgs et villages... Les premières villes de 
Dacie ont été fondées à l’arrivée des Romains, car la Dacie libre ne connaissait que les bourgs, sorte 
d'agglomérations de caractère économique local et centres administratifs-religieux de type oppida, détruits par la 
conquête romaine. La ville de l'Antiquité n’était pas un simple conglomerat de maisons et de personnes. C'est 
seulement quand dans un établissement bien développé s'epanouissait une puissante vie collective, fortement 
cimentée autour de certains bâtiments publiques et d'institutions religieuses qui donnaient lieu à d'importants 
éléments d'urbanisme, qu'on pouvait parler d'une véritable ville romaine. Chaque ville de Dacie était sous la 
protection d'une divinité poliade à laquelle l’on consacrait un sanctuaire important (Aesculape et Hygie à Apulum, 
Fortune à Romula, Némésis a Sucidava etc.). 

(D. Tudor, 1968, Villes, bourgs et villages en Dacie Romaine, Ed. Ştiinţifică, Bucuresti, pp. 388-389, 393). 


Cuvinte cheie: asezari umane, populare, Dacia, Dacia Romana, toponimie, continuitate. 


Sistemul de asezäri traco-getic 

Bogätia şi uniformitatea descoperirilor arheologice! in spațiul carpato-danubiano-pontic 
atesta inceputurile istoriei pe aceste meleaguri acum circa 40.000 de ani, acest spatiu fiind 
leaganul unui intens proces de antropogeneza. 

În perioada cuprinsă între secolele 6 î.Chr. si 1 d.Chr., cea mai mare parte a 
continentului european, din Peninsula Iberică pana la țărmurile Baltice, Peninsula Balcanică şi 
Asia Mică era populată de triburile trace. Cele de la nord de Balcani au fost numite de romani 
daci iar de greci geți, acestea formând o populație compactă din punct de vedere etnic, cultural 
şi lingvistic, care vor asimila treptat atât populaţiile anterioare, cât şi pe cele care în decursul 
veacurilor se vor abate asupra lor (Cimerieni, Sciti, Celţi etc). Acest fapt, asociat cu creşterea 
puterii economice şi militare, a contribuit la închegarea lor statală concretizată prin crearea 
primului stat dac centralizat şi independent condus de Burebista (cca 82-44 î.Chr.), care reunea 


1 Printre cele mai vechi descoperiri arheologice de pe actualul teritoriu al României, datând din paleolitic, se numără cele de la 
Cheia, Peştera, Saligny, La Adam, Straja (Dobrogea); Cernica, Vadu Săpat, Lapoş, Udeni, Giurgiu şi Alexandria (Muntenia); 
Bugiuleşti, Căzăneşti, Baia de Fier, Slatina, Fărcaşele şi Vădastra (Oltenia), Sita Buzăului, Ohaba Ponor, Cioclovina, Nandru 
(Transilvania); Cälinesti, Boineşti, Remetea Oasului şi Turulung (Maramureş), Cladova (Crişana); Tincova şi Gornea (Banat); Bicaz, 
Ceahlău, Bistricioara, Tepu, Galaţi, Cavadinesti, Măluşteni, Valea Lupului, Arsura, Häbäsesti, Stânca-Costeşti, Dorohoi (Moldova); 
Cormani, Buteşti, Vasilica, Lopatna, Säräteni (Basarabia) etc. (Enciclopedia geografică a României, 1982, p. 86) 


teritorii de la Muntii Balcani (Haemus) la Carpatii Pädurosi si din bazinul mijlociu al Dunarii si 
Cadrilaterul Boem, până la litoralul Mării Negre cuprins între gurile Bugului, pana la sud de 
Burgas. După moartea lui Burebista, are loc un proces de fragmentare politică, dacii revenind la 
o serie de mici regate ce îşi disputau supremaţia în cuprinsul vetrei dacice. 

Cea de-a doua perioadă de strălucire a statului geto-dac se va produce după mai bine de 
un secol, sub conducerea lui Decebal (87-106 d.Chr), acesta înjghebând un nou regat dac 
puternic, cu vădite tendinţe de hegemonie politică. 

Coeziunea statului dac era data de o rețea densa de aşezări umane, atât cu caracter 
civil, cât şi militar (davae): Ziridava (Pecica) şi Câmpuri-Surduc, pe Valea Mureşului; Petrodava 
(Piatra Neamţ) şi Piatra Şoimului, pe Valea Bistriței; Zargidava (Brad), Tamasidava (Răcătău de 
Jos) şi Piroboridava (Poiana) pe Siret; Barboşi şi Dinogetia-Garvän în zona de confluență 
hidrografică a Dunării cu Siretul şi Prutul; Cumidava (Râşnov) şi Arpaşu de Sus în sudul 
Transilvaniei; Piscu Crăsanilor, Argedava şi Tinosu în Muntenia; Pelendava, Buridava şi 
Polovragi, în Oltenia sau Arcidavæ, în Banat. Nucleul acestora îl formau aşezările întărite din 
Munţii Orăştiei, unde se afla şi capitala statului dac: Sarmizegetusa Regia. Se remarcă în primul 
rând distribuţia uniformă a acestora: spaţiul montan, carpatic, era dominat de Sarmizegetusa 
Dacică (Arces Dacorvum), Arpasu de Sus, Buridava (Ocniţa), Cvimidava (Râşnov), Ramidava’, 
Petrodava şi Vitidava“, cel transilvan de Porolissvm (Moigrad), Docidava’, Sighişoara, precum şi 
de aşezările întărite de pe linia Mureşului: Câmpuri-Surduc şi Apvlvm (Craiva), cel moldav de 
cele de pe linia Siretului: Zargidava (Brad), Tamasidava (Răcătău de jos), Piroboridava (Poiana) 
şi Barboşi (Galati), iar cel dintre Carpaţi şi Dunăre, de Argedavaf, Tinosu - pe Ialomiţa, Viespesti 
- pe Olt; Pelendava (Craiova), Baloteşti, Răşina, Stoina şi Mărgăriteşti, în Oltenia. Linia Dunării 
constituia, încă din perioada statului dac centralizat o arie de intensă ecumenizare şi de maximă 
presiune antropică, în lungul său înscriinduse atât cetăți întărite la Zimnicea şi Radovanu, cât 
aşezări şi necropole civile (Ciupercenii Vechi, Celei, Giurgiu, Izvoarele, Topalu, Dinogetia etc). 

Sistemul de aşezări geto-dac dobrogean s-a grefat pe cel preexistent, fondat încă din 
secolul VII î. Chr. de coloniştii greci, reprezentat prin cetăţile de pe ţărmul Mării Negre, de la 
Argamvm (Enisala), Histria, Tomis (Constanţa), Parthenopolis (Costineşti) şi Callatis (Mangalia), 
continuate atât către sud, pe litoralul de astăzi al Bulgariei — Dionysopolis (Balcik) şi Odessos 
(Varna), cât si spre nord — Tyras (Cetatea Albă), la vărsarea Nistrului. Intemeierea acestora s-a 
datorat pe de o parte unor necesități de ordin economic (crearea unor pieţe de desfacere pentru 
produsele originare din oraşele Greciei sau ale Asiei Mici, sau procurarea de materii prime), iar 
pe de altă parte unor cerinţe de ordin politic (luptele politice din interiorul acestor oraşe care au 
dus la izgonirea celor înfrânți şi exilarea acestora). Aceste orase-cetäti, cu organizare specifica, 
care initial au avut caracter de state, au constituit primele formaţiuni cu caracter administrativ- 
teritorial de pe actualul teritoriu al României, constituind puncte de schimb pentru produsele 
originare din Dacia, cu cele din lumea elenistică. 

Legăturile statornicite prin intermediul tuturor acestor aşezări, fluxurile materiale si 
umane dintre acestea, schimburile culturale, toate acestea au contribuit la cristalizarea, pentru 
prima dată în istorie, pe întreg acest spaţiu, a unei culturi materiale şi spirituale unitare, care a 
dăinuit peste un secol şi jumătate opunând o rezistenţă înverşunată cuceririi romane (101-102 şi 
105-106 d.Chr.). 


Sistemul de aşezări umane al Daciei romane 

După transformarea unei mari părți a Daciei în provincie romană, s-a trecut la 
organizarea teritoriului său, după modelul celorlaltor provincii ale Imperiului. Ratiunile care au 
stat la baza acestei organizări au fost de ordin politic şi militar, prin poziţia sa la periferia nord- 
estică a Imperiului, Dacia constituind un avanpost în calea năvălirilor barbare, fiind singura 


2 Identificaté în actuala comună Vărădia, jud. Caraş-Severin 
3 Identificatä aproximativ la Drajna de Sus, jud. Buzäu 

# Identificatä aproximativ la Tisesti, jud. Bacău 

5 Identificata aproximativ la Simleu Silvaniei 

ê Identificatä aproximativ la Popesti, jud. Arges 


provincie romana situata la nord de Dunäre. Crearea provinciei romane Dacia, in august 106 
d.Chr. si aducerea aici, de colonisti romani, au constituit punctul de pornire al unei noi sinteze 
etnoculturale in spatiul carpato-danubiano-pontic, al cärui rezultat a fost romanizarea Daciei si 
formarea poporului roman. 

La început, în timpul împăratului Traian, Dacia a format o singură provincie imperială, cu 
granite pe Dunăre, Tisa, Carpaţii Pädurosi şi Prut, administrată de împărat printr-un împuternicit. 
Prima delimitare administrativă a fost cea făcută de Impăratul Hadrian (118-119 d.Chr.), aceasta 
afectând doar teritoriile Transilvaniei, Banatului şi Olteniei. Banatul şi cea mai mare parte a 
Transilvaniei formau Dacia Superior, iar Oltenia şi sudul Transilvaniei, Dacia Inferior. 

Necesitatea unei mai bune apărări a graniţei nordice a Provinciei a impus, în anul 123 
d.Chr., desprinderea din Dacia Superior, a regiunilor de la nord de Arieş şi din cursul superior al 
Mureşului care au format Dacia Porolissensis, cu capitala la Napoca. In anii 167-168, Dacia 
Inferior a fost înglobată în Dacia Superior formând Dacia Apulensis, după numele oraşului 
reşedinţă (Apulum, azi Alba lulia), iar un an mai târziu, în 169 d.Chr, s-au desprins Oltenia si 
partea sudică şi vestică a Banatului, care împreună cu partea de vest a Muntenei au format 
Dacia Malvensis, cu capitala la Malva. Cea mai mare parte a Munteniei împreună cu sudul 
Moldovei alcătuiau Moesia Inferioară (Ad Moesiam), iar Dobrogea şi Scitia Mică, provincia Scitia 
Minor. 

Deşi fragmentată sub raport administrativ, Dacia avea o structură şi o conducere unitară, 
capitala fiind stabilită la Ulpia Traiana Sarmizegetusa, pe drumul strategic ce lega sudul 
Transilvaniei de castrul de la Tibiscum (situat la Jupa, lângă Caransebeş) şi cu podul peste 
Dunăre, lângă Dierna. 

Organizarea strictă ce a caracterizat administraţia romană şi-a pus amprenta şi asupra 
rețelei de aşezări umane, care a format un ansamblu strict ierarhizat, distingându-se clar, pentru 
prima dată, aşezările urbane de cele cu caracter rural. 

Reţeaua urbană era la rândul său ierarhizată în două categorii de oraşe: colonia şi 
municipia. Coloniile aveau o situaţie juridică superioară municipiilor, acestea din urmă putând fi 
ridicate la rang de colonii” după cum, la pragul inferior, satele puteau fi transformate în municipii 
şi colonii. Istoria dezvoltării municipale în Dacia a cunoscut patru etape importante când s-au 
făcut promovări la stadiul de municipium şi colonia, în vremea împăraţilor Traian, Hadrian, 
Marcus Aurelius şi Septimiu Sever. Asemenea privilegii imperiale se dădeau mai ales cu prilejul 
unor vizite imperiale în provincie, ca cea făcută de Hadrian în anul 124 d.Chr. Au fost identificate 
în total 10 centre urbane ridicate la rang de municipium si colonia: Ulpia Traiana 
(Sarmizegetusa), Napoca, Romula, Drobeta, Dierna, Tibiscum, Apulum, Ampelum, Potaissa şi 
Porolissum (Tudor, 1968). Dintre acestea, doar nucleul central al Sarmizegetusei romane a 
respectat partial canoanele urbanisticii romane. Au mai posedat caracteristici urbanistice care le- 
ar fi îndreptăţit la o promovare municipală, pe care nu au obținut-o totuşi şi alte aşezări, între 
care Sucidava, Aque din Dacia Inferioară, Micia, Alburnus Maior etc. Insă şi în cadrul acestora 
exista o ierarhie, locuitorii unora dintre ele bucurându-se de mai multe drepturi (dreptul de a vota 
şi de a fi aleşi, dreptul de a-şi păstra organizarea lor autonomă sau dreptul de a avea magistrați 
numiți de împărat). Coloniile erau aşezări de colonişti romani ce formau unități administrativ- 
teritoriale organizate după modelul Romei, întemeiate ca urmare a unor legi sau decrete 
imperiale (formula coloniae), în care modul de viata şi privilegiile cetăţeneşti erau asemănătoare 
celor din Roma (jus italicum)®. 

Jonctiunea dintre sistemul urban şi cel rural era asigurată în Dacia romană de către două 
tipuri de aşezări: castrum (aşezări întărite, cu funcţie de apărare) şi pagus, considerate ca fiind 
aşezări rurale mari, deschise cu funcţie predominat comercială (târguri). 

Castrele erau aşezări de tip urban fortificate, ce adăposteau garnizoane militare. 
Indiferent de statutul administrativ al acestora, cu rare excepţii (Sarmizegetusa romană, Aquae 
din Dacia Inferioară), descoperirile arheologice atestă faptul că aproape toate oraşele şi târgurile 


i Municipii transformate în colonii au fost Apulum, Drobeta, Napoca, Potaissa şi Romula 
8 Statutul de jus Italicum atrăgea scutirea plăţii impozitelor funciare şi pe persoane, de acesta beneficiind doar câteva dintre coloniile 
Daciei 


din Dacia romana s-au grefat pe vetrele asezärilor dacice mai vechi. Acestea s-au dezvoltat din 
vechile asezäri dacice, dezvoltarea lor fiind insa conditionata de avantajele economice locale si 
de puterea elementului de colonizare romana. Doar Ulpia Traiana Sarmizegetusa si Romula au 
fost fondate oficial, pe loc gol, după planurile tipice coloniilor militare şi dupa principiile 
urbanistico-religioase cunoscute la romani (Tudor, 1968, p. 382). 

Aşezările urbane constituiau, nuclee de polarizare pentru cele rurale subordonate, 
formând, împreună cu acestea, o unitate administrativă (teritorium), suprapusă, în cea mai mare 
parte, zonei de influenţă urbană. 


Tabelul 1 — Sistemul urban al Daciei Romane 


Denumirea Localizarea actuală Categoria Originea Semnificația Funcția 
romană ierarhică toponimului toponimului aşezării 
DIERNA Orşova, MH Municipium Traco-getic Străpungere/ieşire Economică (portuară) 

dintre stânci şi Militară 

TIBISCVM Jupa, Ciuta, laz, CS Municipium/ Traco-getic Loc mlästinos pe Militara si Economica 

Castru Timis 
ULPIA TRAIANA Com. Coloniae Daco-roman Cetatea de pe stanca Capitala Daciei 
SARMIZEGETUSA* | Sarmizegetusa, HD Romane 

APVLVM* Alba lulia, AB Coloniae/Castru Traco-getic Putere, tarie Economica si Militara 

AMPELVM Zlatna, AB Municipium ? ? Miniera (aur) 

POTAISSA Turda, CJ Coloniae Dacic ? Economica si Militara 

NAPOCA* Cluj-Napoca, CJ Coloniae Dacic ? Economica si Militara 

POROLISSVM Moigrad, Mirsid, SJ Municipium Traco-getic 2 Militară şi Economică 

DROBETA* Drobeta-Turnu Coloniae Dacic ,Despicata” Economica si Militara 

Severin, MH 

SVCIDAVA Celei, Corabia, OT Pagus Geto-dacic Targul Sucilor Economica si Militara 

ROMVLA Resca, Coloniae Roman (Latin) Mica Roma Economica si Militara 
Dobrosloveni, OT 


* 5 Fă sd z dr de 
Toponime care se regäsesc si in denumirea asezärilor actuale. 


Reteaua de asezäri rurale forma, de asemenea, un ansamblu ierarhizat din punct de 
vedere administrativ, alcatuit atat din targuri mari, cu functie de loc central pentru spatiul rural 
limitrof (denumite pagus), din sate şi cătune (vicus), cât şi din aşezări de comercianți situate în 
vecinătatea unităţilor militare (canabae) sau din aşezări fortificate (castellum şi castrum). 
Departe de a-şi propune enumerarea tuturor aşezărilor şi punctelor de locuire romană de pe 
teritoriul Daciei, atestate arheologic, tabelul de mai jos redă o situaţie sintetică, evidențiind pe de 
o parte uniformitatea răspândirii şi diversitatea funcţională a acestora, iar pe de altă parte 
vechimea locuirii vetrelor aşezărilor actuale şi continuitatea lor toponimică. Doar deciziile 
politico-administrative din perioada regimului comunist au dus la schimbarea unor denumiri de 
aşezări umane şi chiar de unități administrativ-teritoriale adânc înrădăcinate în istorie. Un astfel 
de exemplu îl constituie denumirea județului Romanați, desființat în 1950, denumire ce semnifică 
„născuţi la Roma” (Roma-nati). 


Tabelul 2 — Principalele aşezări rurale din Dacia Romană 


Denumirea romană Localizarea actuală Categoria Originea Semnificația Funcţia 
ierarhică toponimului toponimului aşezării 
AQUAE HERCULIS* Băile Herculane, CS Pagus/vicus Roman Apele zeului Hercule Balneoclimaterică 
AD MEDIAM* Mehadia, CS Pagus/vicus Roman La mijlocul drumului Militară, comercială 
PRAETORIUM Cornea, CS Castru ? ? Militară 
AD PANNONIOS Teregova, CS Castru Roman Colonisti originari din Militară 
canabae/vicus Pannonia 
GAGANAE Slatina Timiş, CS ? Traco-getic ? ? 
MASCALINAE Buchin, CS ? Roman ? ? 
ACMONIA Zăvoi, CS Castru Traco-getic Loc pietros Militară 
PONS AUGUSTI Voislova, Bucova, CS ? Castru/vicus Staţie de vamă-fisc 
CENTRUM PUTEI Surducu Mare, Forotic, CS | Castru/vicus Roman Cele 100 de puțuri Minieră 
BERZOBIS* Berzovia, CS Pagus/vicus Dacic Mestecăniş Comercială (târg) 
castru 
AIZIS Fârliug sau Ezeriş, CS ? Castru Geto-dacică Cäprita Militara 
CAPUT BUBALI Delinesti, Păltiniş, CS ? ? Roman Capul boului ? 
AD AQUAS Cälan, HD Pagus Roman Ape termale Balneoclimaterica 


(AQUAE) 


PAGVS MICIENSIS Vetel, HD Castru/pagus Geto-dac ? Comerciala si 
(MICIA) militară 
GERMISARA* Geoagiu-Bäi, HD Castru, Traco-getic Izvoare calde Balneoclimaterică 
canabae Militară 
CEDONIA Gusterita, Sibiu, SB Vicus Dacic ? Economică 
BRVCLA Aiud, AB Pagus Dacic Strâmtoare Economică 
ALBVRNVS MAIOR Roşia Montană, AB Pagus Daco-roman ? Minieră (aur) 
SALINAE AB ? Pagus Roman Sare, salina Miniera (sare) 
VICUS SAMVM Caseiu, CJ Castru/vicus Roman ? Militara 
ANGUSTIA Bretcu, CV Castru ? ? Militară 
? Răcari, DJ Pagus/castru ? ? Militară 
AQUAE Cioroiul Nou, Cioroiu, DJ Pagus Roman Ape Economică 
PONS ALUTI lonesti, VL Castru Roman Podul Oltului Stație de vamă 


* x m S à se à 
Toponime care se regäsesc si in denumirea asezärilor actuale. 
Cu caractere îngroşate sunt scrise aşezările cu funcţie de polarizare locală. 


Sisteme locale de aşezări antice pe actualul teritoriu al României 

Mărturiile arheologice ce demonstrează incontestabil continuitatea locuirii actualului 
teritoriu al României sunt extrem de numeroase şi uniform repartizate. Aşezările umane antice 
formau, la fel ca cele actuale, un ansamblu strict ierarhizat, bazat pe relaţii funcţionale şi pe 
centralitatea exercitată de către oraşele cu funcţii macroteritoriale (colonii, municipii şi câteva 
pagus, care deşi nu au fost investite oficial cu statut urban, exercitau la nivelul zonelor polarizate 
— teritorium — funcţii similare aşezărilor urbane). Astfel, sistemul de aşezări bănăţean gravita 
către Dierna, castrul Tibiscvm şi cetăţile Ad Mediam şi Berzobis, cel din Transilvania de sud 
către Sarmizegetusa dacă, ulterior către cea romană, dar şi către unele aşezări rurale mari cum 
au fost Micia, Cedonia sau Germisara; cele din nordul Transilvaniei către centrele urbane 
Apulum, Potaissa, Napoca şi Porolissum, iar cel din Munţii Apuseni către centrele miniere 
Ampelum şi Alburnus Maior. La sud de Carpaţi, funcționau ca nuclee de polarizare în spațiul 
oltean, coloniile Drobeta şi Romula şi cetatea Sucidava, iar pentru Moldova aşezările întărite 
dacice de la Petrodava (Piatra Neamţ) şi Piroboridava. Nodul de triplă convergenţă hidrografică 
Dunăre-Siret-Prut era dominat de castrul roman de la Barboşi (Galaţi) şi de cetatea Dinogetia- 
Garvăn, sudul Munteniei de aşezarea Argedava, Depresiunea Braşovului de cetatea Angvistiae 
(Brețcu), linia Dunării maritime, de aşezările întărite Dvrostorvm, Axiopolis, Troesmis (Iglita) şi 
Noviodvnvm (Isaccea), sudul Dobrogei de cea de la Tropaevm Traiani, iar litoralul pontic de 
cetăţile greceşti Tyras, Histria, Tomis şi Callatis, ce au cunoscut o dezvoltare constantă până la 
retragerea aureliană. 

Numărul foarte mare al acestora ne împiedică la o descriere amănunțită, rezumându-ne 
la aprofundarea a două studii de caz: Culoarul Bistrei şi Câmpia Covurluiului, ce constituiau şi în 
antichitate arii de intensă locuire şi de maximă presiune antropică, cu sisteme locale de aşezări 
umane bine individualizate şi ierarhizate. Aceste regiuni naturale reprezintă situații relativ 
distincte. Culoarul Bistrei a reprezentat pentru romani o importantă zonă de tranzit între Dunăre 
(Drobeta şi Dierna) şi Sarmizegetusa romană, constituind în acelaşi timp pentru autohtoni o 
zonă de convergenţă strategică între spațiul montan, cu rol de adăpost, şi drumul roman din 
lungul Bistrei, dar şi de complementaritate economică, între spaţiul montan, cu potential agro- 
forestier şi creşterea animalelor şi valea Bistrei, cu resurse de apă şi suprafețe arabile. La polul 
opus, Câmpia Covurluiului face parte din categoria regiunilor plate, de convergenţă hidrografică, 
expuse distrugerilor provocate de năvălirile migratoare, mai puţin favorabile dezvoltării unor 
sisteme de aşezări umane bine consolidate. Abundenta descoperirilor arheologice 
demonstrează însă incontestabil, intensitatea şi continuitatea neîntreruptă a locuirii acestor 
teritorii. 

Culoarul Bistrei 

Datorită poziţiei geografice deosebit de avantajoase şi implicit a condiţiilor naturale 
favorabile, în care muntele se îmbină armonios cu valea într-un tot unitar şi organic, populaţia 
regiunilor de munte din zona culoarului Bistrei este semnalată încă din paleoliticul superior, urme 
materiale fiind descoperite la 20 km nord de Caransebeş, în punctul numit Selişte (comuna 


Sacul)?. Vechimea şi continuitatea populării acestor ținuturi sunt puse în evidenţă şi de 
descoperirea, la 1 august 1962, a unei aşezări neolitice la Balta Sărată (4 km sud-vest de 
Caransebeş), situată pe terasa mijlocie a râului Timiş, în punctul numit Câmpul lui Poşta sau 
Grădina lui Poşta". 

Din secolul al Ill-lea î.Chr. sunt consemnate primele încercări de organizare politică şi 
militară cu scopul de a face fata războaielor împotriva Romei, triburile locale unificandu-se sub 
denumirea de „daci”. Dacii îşi aveau locuinţele aici, fapt demonstrat şi prin toponimele dacice 
păstrate până în prezent: Piatra lui Scorilă sau Burdul Scorilii sunt două vârfuri în estul Muntelui 
Mic. Sub Burebista şi mai târziu, sub Decebal, fiul lui Scorilo, zona muntoasă din apropiere a 
devenit centrul puterii dacilor. Dacii preferau regiunea de munte care le oferea concomitent, 
adăpost şi hrană"! 

Aşezările umane existente înainte de cucerirea romană erau mici, formate din grupuri 
răzlețe de case răspândite prin văile, dealurile şi munţii impaduriti ce străjuiau valea Bistrei. 

Războaiele romane pentru cucerirea Daciei (101-102 şi 105-106 d.Chr) au lăsat urme 
istorice importante în zona văii Bistrei, care a constituit unul dintre principalele drumuri spre 
capitala Daciei: Sarmizegetusa Dacă. 

Valea Bistrei şi afluenții săi au constituit, încă de la început, elemente de atracţie, care au 
favorizat înşiruirea lineară de case în mici grupuri, din care s-au dezvoltat ulterior satele. 

După cucerirea Daciei, aşezările umane încep să se dezvolte cu precădere pe drumul 
militar construit între Sarmizegetusa Regia şi castrul Tibiscvm, drum ce se continua spre sud, 
prin Culoarul Timişului, până la Dunăre, la Dierna. Acestea îşi diversifică funcţia pastoral- 
agricolă şi devin, în acelaşi timp, puncte de vamă şi de popas pe drumul militar şi de exploatare 
a marmurei. 

Tabula Peutingeriană menţionează între Ulpia Traiana Sarmizegetusa şi Tibiscvm un 
drum lung de 37.000 paşi (54,76 km), ce trecea prin două localităţi: Acmonia şi Pons Augusti. 
Acmonia, situată față de Tibiscvm la 14.000 de paşi (20,72 km) era urmată la numai 8.000 de 
paşi de Pons Augusti”. Acmonia (Agnovis, Agnaviae) provine dintr-un toponim specific traco- 
getic, cu semnificația „piatră”, „pisc” sau „stâncă” (Russu, 1959, p. 58). Cercetările au identificat 
cu certitudine situarea Acmoniei pe valea Bistrei, pe actuala vatră a satului Zăvoi". Pons 
Augusti a fost o importantă staţie pentru vamă, după cum ne dezvăluie o inscripție din anul 170 
d.Chr, care atestă faptul că vămile existau în număr mare şi în interiorul provinciilor, mai ales la 
principalele poduri, ceea ce este cazul şi la Pons Augusti. Identificarea toponimului roman Pons 
Augusti s-a făcut pe actuala vatră a satului Voislova'*, această localizare având însă un mare 
grad de aproximaţie din lipsa unor urme mai importante şi datorită discordantei cu Tabula 
Peutingeriană. Amplasarea acestei stații mai la est, la Bucova, sugerată de D. Tudor (1968) şi 
justificată de ruinele romane descoperite, ar putea fi luată în considerare şi datorită faptului că 
deşi distanța dintre Bucova şi Ulpia Traiana Sarmizegetusa este mai mică decât pe Tabula 
Peutingeriană, trecerea prin Poarta de Fier a Transilvaniei, făcea necesar un popas la Bucova. 
Aşezarea romană de aici era de tip rural, fiind locuită de cei care lucrau în cariera pentru 
exploatarea marmurei, despre care amintesc două inscripţii funerare. 

Initial, toate aşezările umane din valea Bistrei au aparținut de teritoriul administrativ al 
Sarmizegetusei, apoi, odată cu constituirea teritoriului oraşului Tibiscvm, au intrat în 
administrarea acestuia. 

Urme arheologice importante au fost descoperite şi la Marga, unde între anii 100 şi 102 
d.Chr. strategii romani au construit Fortum Margum, de unde vine numele satului de azi. 

Dupä retragerea aurelianä, valea Bistrei a trecut rând pe rând sub stäpânirea gepizilor si 
avarilor, dupa care s-au infiltrat slavii. Aceştia s-au contopit cu marea masa a populației 
româneşti, care a fost tot timpul majoritară. Ei au lăsat însă urme în toponimie, însuşi toponimul 
Bistra (care înseamnă „repede”) fiind de origine slavă”. 

In secolele IX-X, până în secolul XIV, când încep să fie atestate documentar primele 
aşezări umane, procesul de formare a relaţiilor feudale, concretizat în formaţiuni politice 
prestatale de tipul cnezatelor şi voievodatelor, era în această regiune destul de avansat. Cronica 
Notarului Anonymus (p. 33) menţionează pe actualul teritoriu al Banatului, Cnezatul lui Glad: 
„Dar tara care este de la fluviul Morus (Mureş, n.n.) până la castrul Urscia'®, o ocupase un 
oarecare duce cu numele de Glad...” În această perioadă este creat Banatul Severinului, unitate 
administrativă ce cuprindea partea de sud a Banatului, inclusiv valea Bistrei precum şi, 
aproximativ, actualul teritoriu al judeţului Mehedinți. 

Câmpia Covurluiului 

Situată la răscrucea unor vechi drumuri comerciale şi la confluența apelor mari ale ţării 
noastre, între Dunăre, Siret, Prut şi lacul Brateş, Câmpia Covurluiului a constituit, încă din 
paleolitic, o regiune „expusă”, constituind de-a lungul timpului o veritabilă „poartă” care a 
favorizat pătrunderea triburilor şi a elementelor de civilizaţie alohtone din stepele ruseşti şi din 
Asia Centrală. Din timpuri străvechi au fost au fost locuite teritoriile din jurul bălților Cätusa şi 
Mălina, unde pescuitul, vânatul i-au oferit omului primitiv posibilităţi sigure de existenţă. Mărturii 
grăitoare ne sunt oferite de necropolele şi complexele de morminte tumulare din partea de nord- 
vest a oraşului Galaţi, ca şi de bogăţia şi varietatea urmelor de cultură materială: unelte şi arme 
primitive, de silex, piatră, os şi metal, vase şi fragmente ceramice, vetre de foc, cenuşă, gropi 
menajere şi cuptoare primitive, obiecte de podoabă, statuete antropomorfe şi zoomorfe, 
mormane de lut ars cu urme de pleavă şi amprente de lemnărie, rezultat din pereţii bordeelor şi 
îndeosebi a locuinţelor de suprafață etc. 

Aşezările omeneşti au sporit ca număr în neolitic, urmele lor caracterizându-se prin 
prezența unei ceramici pictate, bicromă sau chiar tricromă înainte de ardere, descoperită la 
Stoicani, Măstăcani şi Smârdan. Contribuţii deosebit de importante la îmbogățirea tezaurului 
documentar stiintific al istoriei societăţii comunei primitive au fost aduse şi prin urmele 
descoperite în aşezarea de la Stoicani. Mărturiile de cultură materială de la Stoicani 
demonstrează felul de viata, traiul, ocupațiile şi viata spirituală a acestei comunităţi neolitice. 
Populaţia aşezării practica o economie bazată pe agricultură, creşterea vitelor şi vânătoare, 
după cum o dovedesc numeroasele frecätoare şi râsnite primitive de mână, oase şi animale 
domestice şi sălbatice. Concomitent cu aceasta, iau o mare dezvoltare meşteşugurile casnice: 
olăritul, torsul şi țesutul, dintre care meşteşugul olăritului ocupă primul loc, documentat printr-un 
bogat repertoriu de vase ceramice, similare cu cele ale culturilor balcano-dunărene decorate 
artistic cu motive variate”. 

Primele începuturi ale epocii bronzului sunt ilustrate de cultura Foltesti Il-Schnekenberg, 
cunoscută prin descoperirile de la Foltesti'® şi Vânători”, pe podul terasei inferioare din 
apropierea Brateşului. O mare importanță documentară o au şi câteva piese arheologice din 
bronz, caracteristice perioadei târzii a primei epoci a fierului, descoperite în municipiul Galaţi, ce 
dovedesc existenţa unei populații străvechi pe actuala vatră a oraşului". 

De asemenea, pe teritoriul satului Sivita, cu prilejul unor lucrări agricole a fost descoperit 
un topor hallstattian din fier, aparţinând ariei de răspândire a culturii illiro-tracice?". 

Descoperirile fäcute la Galati si Barbosi ce au dat la iveala monede si ceramica 
grecească din secolele VI-III î.Chr. confirma existenţa unor relaţii de schimb ale negustorilor 
greci cu populaţia băştinaşă din cuprinsul şi din împrejurimile oraşului Galaţi. Astfel, în anul 1899 
s-a descoperit o amforă elenistică în apropierea grădinii publice din Galaţi, folosită drept urnă de 
incinerare geto-dacă, datată din secolele IV-III î.Chr., fapt care argumentează existența anumitor 
relaţii economico-culturale ale populației autohtone din sudul Moldovei cu lumea elenistică”. 
Muzeul de istorie din Galaţi deţine o frumoasă colecţie de vase ceramice greceşti, ornamentate, 
datând din secolele VI-V î.Chr, provenite din morminte antice descoperite la Barbosi. 

Pătrunderea produselor greceşti în sudul Moldovei, începând cu secolul V. î.Chr. este 
confirmată şi prin descoperirea, pe teritoriul comunei Frumusita, a unui vas atic, alături de două 
vase de tradiţie locală datând din prima epocă a fierului“. Cetatea sclavagistă Histria şi celelalte 
colonii greceşti de mai târziu, au avut relaţii economice şi culturale nu numai cu bästinasii 
comunităţilor de pe vechiul teritoriu dobrogean, ci şi cu cei de peste fluviu, Histria jucând un rol 
important în dezvoltarea societăţii autohtone geto-dace. Activitatea comercială a negustorilor 
Histriei s-a îndreptat cu precădere spre Moldova, urmând cursul celor două mari râuri: Siretul şi 
Prutul?*. O importanță deosebită pentru cultura geto-dacă o are tezaurul monetar din sec. | 
î.Chr-l d.Chr, descoperit în anul 1815 la Gherghina-Barbosi, constituit din 517 dinari romani din 
argint, care au servit multă vreme ca mijloc de schimb pentru populaţia autohtonă din regiunea 
Dunării inferioare, atestând în acelaşi timp şi legăturile acesteia cu lumea romană din sud, cu 
mult înainte de cucerirea şi stăpânirea romana”. 

Romanii au cucerit un mic teritoriu din sudul Moldovei limitat de un val de apărare, o 
adevărată frontieră cu drum şi pază militară (limes), la nord de Galaţi, între Prut si Siret, pe linia 
Tulucesti-Traian, la adăpostul căreia au construit castrul de pe dealul Tirighina-Barbosf*, după 
care au distrus cetätuia geto-dacă din acel punct. Acesta a jucat un important rol economic şi 
strategic pentru Imperiul Roman, deoarece lega Moesia Inferioară cu partea de nord-est a 
Daciei Traiane de pe linia Siretului, a Trotusului si a Oituzului, până la Breţcu, în Transilvania, 
aşa cum atestă o diplomă militară din anul 140 d.Chr., descoperită în Bulgaria”. În afara 
relaţiilor comerciale pe drumurile amintite, cetatea de la Gura Siretului avea legături cu centre 
mestesugaresti mult mai îndepărtate, peste mări. Marele sarcofag din marmură albă, lucrat dintr- 
un singur bloc, în atelierele de marmurărie din Asia Mică, descoperit la Barboşi argumentează 
relațiile comerciale dintre centrele economice care legau tot mai strâns oraşele de pe teritoriul 
actual al ţării noastre cu centrele mai importante din Asia Mică şi insulele greceşti. Printre 
obiectele arheologice care documentează staționarea armatelor romane la Barboşi, figurează o 
pajură de stindard roman, ce reprezintă un vultur înaripat, din bronz, câteva fragmente de săbii 
din fier, numeroase proiectile prelucrate din lut ars şi piatră, un fragment de scut roman, precum 
şi o bogată colecţie de cărămizi, ţigle şi olane stampilate. In jurul zidurilor castrului roman s-a 
dezvoltat cu timpul o aşezare civilă (villae rusticae) unde locuiau îndeosebi veteranii căsătoriţi cu 
femei autohtone, negustorii şi personalul care însoțea armatele romane. Din punct de vedere al 
statutului administrativ, aşezarea de la Barboşi era un sat (vicus), condus de un „sfat al 
fruntaşilor” (ordo decurionum), având în fruntea sa un magistrat suprem, ales o dată la cinci ani, 
de autoritatea sa depinzând şi teritoriul rural limitrof. În cuprinsul acestui teritoriu, la Şendreni, a 
fost descoperit un altar votiv cu inscripția romană „Lucius lulius lulianos”, căruia i se spunea 
„Rundacio”2. Referirile epigrafice de pe acest important monument, cu privire la existenţa unui 
localnic romanizat, indicat de porecla „Rundacio” asociate cu săpăturile din anul 1969, care au 

dat la iveala trei locuinte bordei cu un bogat inventar arheologic daco-roman aduc o dovada in 
plus asupra continuitatii si romanizarii autohtonilor din sudul Moldovei, constituind in acelasi timp 
o marturie palpabila a faptului ca romanii foloseau populatia supusa geto- -daca la diferite munci 
şi că produsele realizate de localnici erau folosite de armata romană”. În afară de mormintele 
existente în necropola aşezării romane de pe dealul Tirighina- Barboşi, există o mare varietate 
de tipuri de morminte, datate cronologic în secolul II-III d.Chr, descoperite pe platforma Ispat- 
Sidex şi unul la periferia nordică a oraşului“, fapt explicat prin aceea că în castrul roman 
Tirighina-Barboşi s-au perindat numeroase unități militare, aduse aici de către autoritățile 
romane din toate provinciile Imperiului, având obiceiuri şi religii foarte diferite. În acest fel, 
populaţia centrului civil de la Barboşi oferea un mare amestec de etnii. Pe lângă localnicii şi 
veteranii proveniţi din garnizoana alăturată, erau incetateniti aici şi multi negustori, mai ales 
greci, care profitau din plin de un vad comercial dintre cele mai rentabile. 

În timpul stăpânirii romane, vatra oraşului Galaţi a fost intens locuită, fapt demonstrat de 
numeroasele urme ale culturii materiale romane. Astfel, în anul 1867, la intersecţia străzilor 
Israelită cu Lozoveni, a fost descoperit un sarcofag roman cioplit dintr-un singur bloc de piatră, 
din calcar, în care au fost descoperite şi obiecte din aur. Pe strada Nicolae Bălcescu au fost 
descoperite fragmente de amfore romane, iar în apropierea bisericii catolice s-a găsit o pivă 
romană. Aceste obiecte probează existenţa unei aşezări civile romane, care după toate 
probabilitățile a continuat să existe datorită funcţiei comerciale, chiar şi după părăsirea castrului 
de la Barbosi, în sec. IV d. Chr. Schimburile comerciale se făceau cu precădere între Barbosi şi 
Tyras, folosindu-se drumul ce trecea prin Galaţi” 

Satul Vames reprezintă, conform descoperirilor scoase la iveală până în prezent, punctul 
cel mai îndepărtat spre vest, unde se găsesc urme de locuire romana (sec. II.IIl d. Chr.) din 
teritoriul administrativ al castrului de la Barbosi. 

După retragerea din Dacia (272 d.Chr), romanii s-au retras atât din castru cât şi din 
teritoriul civil din apropierea sa, însă punctele fortificate din Moesia Superioară au continuat să 
păstreze legătura cu centrele economice de pe malul stâng al fluviului şi după retragerea 
romanilor din Dacia. Până în secolul al IV-lea, aproape toate cetăţile din nordul Dunării şi-au 
menținut caracterul de aşezări romane. În acest fel, şi castrul de la Barboşi a continuat legăturile 
sale fireşti cu cetatea Dinogetia, hotarul Imperiului fixându-se pe linia Dunării. 

La începutul epocii migrației popoarelor, începând din secolul al IIl-lea d. Chr., populaţia 
locală a avut de luptat cu diferite triburi sarmatice, gotice, hunice şi altele, care temporar au 
trecut în valuri succesive pe aceste meleaguri. Timp de peste un mileniu, împrejurimile Galatiului 
şi întreg teritoriul Câmpiei Covurluiului au constituit poarta de trecere a popoarelor migratoare în 
drumul lor spre apus, în bună parte revărsându-se în Câmpia Română. Elemente culturale 
specifice acestor populaţii apar fie în ritualurile funerare, fie în gustul şi rafinamentul pentru 
anumite podoabe. La Şendreni a fost descoperit un mormânt de inhumatie sarmatic® şi câteva 
fragmente ceramice de culoare cenuşie specifice perioadei de început a migraţiei popoarelor 
(sec. III d. Chr). La acestea se adaugă şi unele descoperiri întâmplătoare, efectuate la Barboşi“, 
care completează aria de răspândire a culturii sarmatice în sudul Moldovei. 

Printre cercetările care au adus o contribuţie deosebită la elucidarea unor probleme 
privind etnogeneza poporului român, se înscriu descoperirile de pe teritoriul satelor Tulucesti, 
Schela şi Viile“. Amprenta elementului roman este deosebit de proeminentă şi în alte aşezări 
din secolul al IV-lea d.Chr. La Sivita au fost descoperite numeroase fragmente ceramice, 

precum şi un fragment de fier de plug de tradiție romană. Alte aşezări din secolul al IV-lea d. 
Chr., în care materialul ceramic de provenienţă romană este predominant, au fost descoperite la 
Vânători, Şendreni, Ruptura-Foltesti şi Galaţi”. 

Pătrunderea triburilor migratoare a stânjenit dezvoltarea forțelor de producţie, din care 
cauză procesul intern de dezvoltare a comunităţilor băştinaşe a fost destul de lent. 

Dezvoltarea social-economică din secolele VI-X pe teritoriul ţării noastre a fost influențată 
de prezenţa triburilor slave. Acestea au fost asimilate de către populaţia autohtonă, ajunsă în 
faza de trecere spre feudalism. Asimilarea a avut ca rezultat pătrunderea elementelor etnice şi 
lingvistice slave în procesul de formare a poporului român şi a limbii române. În cadrul acestui 
proces de dezvoltare s-a adâncit descompunerea relațiilor gentilice patriarhale, creindu-se 
condiţiile de trecere la sistemul feudal“€. Procesul etnogenetic al populaţiei autohtone, la fel ca şi 
problema continuității acesteia pe teritoriul Daciei, este atestat de numeroasele puncte 
arheologice, descoperite şi în Câmpia Covurluiului, pe tot cuprinsul său, unde abundă materiale 
de locuire ce aparţin Culturii „Brătei” (sec. IV şi prima jumătate a sec. V. d. Chr.), cu un 
pronunțat caracter daco-roman, prelungindu-se până la începutul Culturii Ipotesti-Cândesti. 
Incepând din sec. al VIII-lea, sunt cunoscute numeroase aşezări formate din bordee, prevăzute 
cu cuptoare şi cotloane din piatră si lavita de pământ, precum şi numeroase cimitire de 
inhumatie şi incineratie, în care predomină ceramică la roată, caracteristică culturii de tip Dridu. 
Urmele materiale ale acestei culturi aparțin unei populaţii autohtone româneşti, din secolele X- 
XI. Numeroase elemente ale culturii materiale autohtone din secolele IX-X se întâlnesc şi în 
împrejurimile oraşului Galaţi, pe terasa inferioară a lacului Brateş, la nord de satul Şendreni, pe 
teritoriul comunei Vânători, la Tulucesti, Tatarca, în jurul bălții Malina sau pe dealul Tirighina- 
Barbosi. 

In perioada etnogenezei poporului român, în Câmpia Covurluiului si în împrejurimile 
oraşului Galati a pulsat o intensă viata economică, la fel ca în restul țării, aceste teritorii fiind 
locuite continuu de o populație numeroasă. Aceasta infirmă teza care acreditează ideea că 
populaţia romanizata, din cauza migraţiei popoarelor, şi-ar fi continuat existența doar în locuri 
restrânse şi ascunse, în codri şi munți. 

